**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS R. JUKNAIČIŲ PAGRINDINĖS MOKYKLOS**

**VIDAUS STRUKTŪROS PERTVARKYMO**

2020 m. balandžio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 4 punktu, Biudžetinių įstaigų įstatymo 4 straipsnio 3 dalies 1, 4 punktais bei atsižvelgdama į Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano, patvirtinto Savivaldybės tarybos 2020 m. vasario 27 d. sprendimu Nr. T1-260 „Dėl Šilutės rajono savivaldybės tarybos 2016 m. kovo 31 d. sprendimo Nr. T1-302 „Dėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“, 3 punktą, Šilutės rajono savivaldybės taryba n u s p r e n d ž i a:

1. Pertvarkyti nuo 2020 m. rugpjūčio 31 d. Šilutės r. Juknaičių pagrindinės mokyklos vidaus struktūrą, likviduojant Šilutės r. Juknaičių pagrindinės mokyklos Pašyšių skyrių.

2. Patvirtinti Šilutės r. Juknaičių pagrindinės mokyklos [nuostatus](SVI01pVK.doc).

3. Įgalioti Šilutės r. Juknaičių pagrindinės mokyklos direktorę Violetą Šimelionienę įregistruoti patvirtintus nuostatus Juridinių asmenų registre iki 2020 m. rugpjūčio 31 d.

4. Pripažinti netekusiu galios Savivaldybės tarybos 2016 m. gegužės 5 d. sprendimo Nr. T1-328 „Dėl Šilutės r. Pašyšių pagrindinės mokyklos reorganizavimo“ 2.2. punktą.

Savivaldybės meras

Virgilijus Pozingis Dalia Rudienė Arvydas Bielskis Vita Stulgienė

2020-04- 2020-04-09 2020-04-06 2020-04-06

Parengė

Dainora Butvydienė

2020-03-30

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO skyriuS**

**AIŠKINAMASIS RAŠTAS**

**DĖL SAVIVALDYBĖS TARYBOS SPRENDIMO „DĖL ŠILUTĖS R. JUKNAIČIŲ PAGRINDINĖS MOKYKLOS VIDAUS STRUKTŪROS PERTVARKYMO“ PROJEKTO**

2020-03-30

Šilutė

|  |
| --- |
| **1. Parengto projekto tikslai ir uždaviniai.** |
| Pertvarkyti nuo 2020 m. rugpjūčio 31 d. Šilutės r. Juknaičių pagrindinės mokyklos vidaus struktūrą, likviduojant Pašyšių skyrių ir patvirtinti Šilutės r. Juknaičių pagrindinės mokyklos nuostatus nauja redakcija. |
| **2. Kaip šiuo metu yra sureguliuoti projekte aptarti klausimai.** |
| Šilutės rajono savivaldybės tarybos 2020 m. vasario 27 d. sprendimu Nr. T1-260 „Dėl Šilutės rajono savivaldybės tarybos 2016 m. kovo 31 d. sprendimo Nr. T1-302 „Dėl Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“ pakeitimo“ patvirtintame Šilutės rajono savivaldybės bendrojo ugdymo mokyklų tinklo pertvarkos 2016-2020 metų bendrajame plane numatyta nuo 2020-08-31 uždaryti Juknaičių pagrindinės mokyklos Pašyšių skyrių.  Juknaičių pagrindinės mokyklos taryba pritarė Pašyšių skyriaus uždarymui (pridedama).  Naujai nuostatų redakcijai Mokyklos taryba pritarė protokoliniu nutarimu (protokolas 2020 m. kovo 27 d. Nr.S1-3) |
| **3. Kokių pozityvių rezultatų laukiama.** |
| Mokiniams bus užtikrinamos lygios galimybės, tikslingai naudojamos lėšos. |
| **4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Bus organizuojamas mokinių pavėžėjimas. |
| **5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.** |
| Patvirtinti Šilutės r. Juknaičių pagrindinės mokyklos nuostatus nauja redakcija ir pripažinti netekusiu galios Savivaldybės tarybos 2016 m. gegužės 5 d. sprendimo Nr. T1-328 „Dėl Šilutės r. Pašyšių pagrindinės mokyklos reorganizavimo“ 2.2. punktą. |
| **6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Sprendimo projekto rengėjo nuomone, reikia atlikti antikorupcinį vertinimą. |
| **7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Uždarant Pašyšių skyrių, iš darbo bus atleidžiami du darbuotojai:  - mokytojas (1,07 etato);  - teritorijos, pastatų ir patalpų priežiūros darbininkas (0,75 etato).  Išeitinėms išmokoms reikės: mokymo lėšų apie 2942 eurų, savarankiškų lėšų apie 924 eurų. Papildomai skirti lėšų nereikės. |
| **8. Projekto autorius ar autorių grupė.** |
| Švietimo skyriaus vedėja Dainora Butvydienė, vyriausioji specialistė Nijolė Petkevičienė. |
| **9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**  Mokyklos struktūros pertvarka. |
| **10. Kiti, autorių nuomone, reikalingi pagrindimai ir paaiškinimai.** |
| Nereikia. |

Skyriaus vedėja Dainora Butvydienė